ਚੰਡੀਗੜ੍ਹ ਐਲਜੀਬੀਟੀ ਪ੍ਰਾਈਡ ਵਾਕ
ਚੰਡੀਗੜ੍ਹ ਐਲ.ਜੀ.ਬੀ.ਟੀ.ਕਿਉ. ਪ੍ਰਾਈਡ ਵਾਕ ਇੱਕ ਸਲਾਨਾ ਮਾਰਚ ਹੈ, ਜੋ "ਗਰਵਤਸਵ" ਪ੍ਰਾਈਡ ਹਫ਼ਤੇ ਦੇ ਜਸ਼ਨਾਂ ਦੇ ਹਿੱਸੇ ਵਜੋਂ ਆਯੋਜਿਤ ਕੀਤਾ ਜਾਂਦਾ ਹੈ, ਜੋ ਕਿ ਪੰਜਾਬ ਅਤੇ ਹਰਿਆਣਾ ਦੇ ਉੱਤਰੀ ਭਾਰਤੀ ਰਾਜਾਂ ਦੀ ਰਾਜਧਾਨੀ ਚੰਡੀਗੜ੍ਹ ਵਿੱਚ ਹੈ। ਇਵੈਂਟ ਦਾ ਉਦੇਸ਼ ਐਲ.ਜੀ.ਬੀ.ਟੀ.ਕਿਉ. ਭਾਈਚਾਰੇ ਅਤੇ ਇਸਦੇ ਸਮਰਥਕਾਂ ਨੂੰ ਮਨਾਉਣਾ ਅਤੇ ਇਕੱਠੇ ਕਰਨਾ ਹੈ। 2013 ਵਿੱਚ ਦਿੱਲੀ ਤੋਂ ਬਾਅਦ ਚੰਡੀਗੜ੍ਹ ਉੱਤਰੀ ਭਾਰਤ ਦਾ ਪਹਿਲਾ ਸ਼ਹਿਰ ਸੀ, ਜਿਸ ਨੇ 2013 ਵਿੱਚ ਪ੍ਰਾਈਡ ਮਾਰਚ ਕੱਢਿਆ ਸੀ। ਚੰਡੀਗੜ੍ਹ ਵਿੱਚ ਪਰੇਡ ਦੀ ਅਗਵਾਈ ਸਕਸ਼ਮ ਟਰੱਸਟ ਦੁਆਰਾ ਕੀਤੀ ਜਾਂਦੀ ਹੈ। ਪ੍ਰਾਈਡ ਮਾਰਚ ਦਾ ਰੂਟ ਆਮ ਤੌਰ 'ਤੇ ਪੰਜਾਬ ਯੂਨੀਵਰਸਿਟੀ ਦੇ ਵਿਦਿਆਰਥੀ ਕੇਂਦਰ ਤੋਂ ਸ਼ੁਰੂ ਹੁੰਦਾ ਹੈ ਅਤੇ ਚੰਡੀਗੜ੍ਹ ਦੇ ਸੈਕਟਰ 17 ਪਲਾਜ਼ਾ 'ਤੇ ਸਮਾਪਤ ਹੁੰਦਾ ਹੈ। ਮਾਰਚ ਵਿੱਚ ਕਈ ਸਥਾਨਕ ਲੋਕ ਨਾਚ ਸ਼ਾਮਲ ਹੁੰਦੇ ਹਨ ਜਿਵੇਂ ਕਿ ਢੋਲ ਅਤੇ ਗਿੱਧਾ।